turjo4nis/wikipedia-bn-dump-20250701 huggingface dataset:
ইন্টারনেট ফোরাম

একটি ইন্টারনেট ফোরাম বা বার্তা পরিষদ হল একটি অনলাইন আলোচনার সাইট যেখানে লোকেরা কোন একটি বিষয় সম্পর্কে আলোচনা করতে পারে বার্তা পোষ্টিং ব্যবস্থার মাধ্যমে। ফোরাম চ্যাট রুমের থেকে আলাদা কেননা এতে চ্যাট রুমের থেকেও বড় মাপের লেখা, আর্কাইভের সুযোগ ইত্যাদি রয়েছে। এতে আরো আছে ব্যবহারকারীর অ্যাকসেস লেভেল অর্থাৎ ব্যবহারকারী কোন সীমা পর্যন্ত ফোরামের সুবিধা ব্যবহার করতে পারবে। ফোরামের নিয়ন্ত্রণ ব্যবস্থার উপর ভিত্তি করে ব্যবহারকারীর লিখিত কোন বার্তা মডারেটর বা নিয়ন্ত্রক কর্তৃক পরীক্ষিত না হলে সেটা তাৎক্ষণিক প্রকাশ না করারও ব্যবস্থা রয়েছে।

ফোরামের সুনির্দিষ্ট পারিভাষিক ভাষা রয়েছে যেমন কোন একক আলোচনাকে "থ্রেড" বা "টপিক" বলে ডাকা হয়।

আলোচনা ফোরামগুলোর গঠন হয় ট্রি স্ট্রাকচার অর্থাৎ একটির নিচে একটি। একটি ফোরামের অভ্যন্তরে অনেকগুলি উপফোরাম থাকতে পারে যেগুলোতে আবার একাধিক বিষয় বা টপিক থাকতে পারে। একটি ফোরামের টপিকের একাধিক থ্রেথ থাকতে পারে যাতে এক বা একাধিক লোক একে অন্যের লিখিত বার্তার জবাব দিয়ে আলোচনা চালাতে পারে।

ফোরামের সেটিংয়ের উপর ভিত্তি করে কোন ব্যবহারকারী নামহীন, নিবন্ধিত অবস্থায় থাকতে পারে। নিবন্ধন ব্যবস্থায় কোন ব্যবহারকারী নিবন্ধন সম্পন্ন করার পর ফোরামে লগ ইন করতে পারে তারপর ফোরামের ব্যবস্থা অনুযায়ী এবং ব্যবহারকারীকে প্রদত্ত সুবিধা অনুযায়ী বার্তা লিখা শুরু করতে পারে। বেশিরভাগ ফোরামেই পোষ্ট করা লিখা পড়ার জন্য ব্যবহারকারীকে নিবন্ধিত হতে হয় না।

আরও দেখুন 
 সংবাদবিজ্ঞপ্তি মঞ্চ ব্যবস্থা
 ইন্টারনেট

তথ্যসূত্র

বহিঃসংযোগ 

 
সামাজিক তথ্য প্রক্রিয়াজাতকরণ
গ্রুপওয়্যার
অনলাইন কথোপকথন
স্নেহাংশুকান্ত আচার্য

স্নেহাংশুকান্ত আচার্য (১ সেপ্টেম্বর, ১৯১৩ - ২৭ আগস্ট, ১৯৮৬) একজন বামপন্থী রাজনীতিক নেতা ও খ্যাতনামা বাঙালি আইনজীবী।

প্রারম্ভিক জীবন 
বাংলাদেশের ময়মনসিংহ জেলার রাজপরিবারে জন্ম হয় স্নেহাংশুকান্তর। মহারাজ শশীকান্ত আচার্য চৌধুরীর কনিষ্ঠ সন্তান স্নেহাংশুকান্ত ১৯৩৬ সালে কলকাতার স্কটিশ চার্চ কলেজ থেকে বি.এ পাশ করে ব্যারিস্টারী পড়ার জন্যে লন্ডনে গেছিলেন।

রাজনৈতিক জীবন 
লন্ডনে থাকাকালীন প্রাক্তন মুখ্যমন্ত্রী জ্যোতি বসুকে তিনি গ্রেট ব্রিটেন কমিউনিস্ট পার্টির উচ্চতর নেতৃত্বের সাথে আলাপ করিয়ে দেন। বিরাট বিত্তবান পরিবারের ব্যক্তি হয়েও সাধারণ মানুষের সাথে মিশে কাজ করার আগ্রহ ছিল। ১৯৪০ সালে দেশে ফিরে কলকাতা হাইকোর্টে আইন ব্যবসার পাশাপাশি কমিউনিস্ট আন্দোলনে যোগদান করেন। ১৯৪৬ সালে ব্রিটিশ সরকার তাকে ময়মনসিংহ থেকে বহিষ্কার করে। ১৯৪৬ সালের দাংগাবিধ্বস্ত এলাকায় ত্রাণের কাজ করেছেন। ১৯৪৭ সালে ভারতের কমিউনিস্ট পার্টির প্রাদেশিক কমিটির সদস্য হন। দেশ স্বাধীন হওয়ার পরেও বিনা বিচারে আটক থাকেন ১৯৬৩ খ্রিষ্টাব্দে। তার ইংরেজি লেখা জেলজীবনের অভিজ্ঞতা জেলখানার ডায়েরী নামে বাংলায় অনূদিত ও প্রকাশিত হয়েছে। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) তে যোগ দিয়েছিলেন। ছয় বছর রাজ্য বিধান পরিষদের সদস্য ছিলেন তিনি।

আইন ব্যবসা 
আইনজীবী ও ব্যারিস্টার হিসেবে বিশেষ খ্যাতি লাভ করেছিলেন। ১৯৫৭ সালে এফ্রো-এশিয়ান আইনজীবী সম্মেলনের অন্যতম উদ্যোক্তা ছিলেন। পরের বছর, ১৯৫৮ সালে সারা ভারত গণতান্ত্রিক আইনজীবী সংঘের প্রথম সাধারণ সম্পাদক নির্বাচিত হন। দ্বিতীয় যুক্তফ্রন্ট সরকারের আমলে প্রথমবারের জন্যে পশ্চিমবঙ্গের এডভোকেট জেনারেল নিযুক্ত হন এবং পরবর্তীতে ১৯৭৭ সালে বামফ্রন্ট সরকার প্রতিষ্ঠার পর থেকে আমৃত্যু এই পদে আসীন ছিলেন।

পরিবার 
ময়মনসিংহ রাজপরিবারের সন্তান স্নেহাংশুকান্ত বিবাহ করেন কমিউনিস্ট পার্টির অন্যতম মহিলা নেত্রী সুপ্রিয়া মুখোপাধ্যায়ের(আচার্য)কে। তিনি সেই সূত্রে সাহিত্যিক সৌরীন্দ্রমোহন মুখোপাধ্যায়ের জামাতা। গায়িকা ও রবীন্দ্রসঙ্গীত শিল্পী সুচিত্রা মিত্র তার শ্যালিকা।

মৃত্যু 
২৭ আগস্ট, ১৯৮৬ সালে মারা যান স্নেহাংশুকান্ত।

স্মৃতি 
তার স্মৃতিতে কল্যাণী বিশ্ববিদ্যালয়ের অন্তর্গত একটি আইন কলেজ আছে যেটির নাম স্নেহাংশুকান্ত আচার্য আইন কলেজ।

তথ্যসূত্র 

১৯১৩-এ জন্ম
১৯৮৬-এ মৃত্যু
২০শ শতাব্দীর বাংলাদেশী আইনজীবী
স্কটিশ চার্চ কলেজের প্রাক্তন শিক্ষার্থী
২০শ শতাব্দীর ভারতীয় আইনজীবী
বাঙালি জমিদার
২০শ শতাব্দীর বাঙালি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
ময়মনসিংহ জেলার ব্যক্তি
পশ্চিমবঙ্গের ভারতের কমিউনিস্ট পার্টির রাজনীতিবিদ
নজরুল ইসলাম (মুক্তিযোদ্ধা)

শহীদ নজরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
নজরুল ইসলামের জন্ম চুয়াডাঙ্গা জেলার আলমডাঙ্গা উপজেলার কয়রাডাঙ্গা গ্রামে। তিনি অবিবাহিত ছিলেন। তার বাবার নাম মো. ফতে আলী এবং মায়ের নাম সৈয়দতুন নেছা।

কর্মজীবন 
১৯৭১ সালে দর্শনা কলেজের আইকম প্রথম বর্ষের ছাত্র ছিলেন নজরুল ইসলাম। মুক্তিযুদ্ধ শুরু হলে যুদ্ধে যোগ দেন। কুষ্টিয়া যুদ্ধে তিনি স্বেচ্ছাসেবক হিসেবে সক্রিয় ভূমিকা পালন করেন। কুষ্টিয়া মুক্ত করার জন্য চুয়াডাঙ্গা থেকে মুক্তিবাহিনীর (ইপিআর সদস্য) একটি দল চুয়াডাঙ্গা থেকে আলমডাঙ্গা হয়ে কুষ্টিয়া অভিমুখে যায়। তখন তাঁদের সঙ্গে আলমডাঙ্গার শত শত ছাত্র-জনতা স্বেচ্ছাসেবক হিসেবে যোগ দেন। পরে পাকিস্তান সেনাবাহিনীর হাতে কুষ্টিয়া-চুয়াডাঙ্গার পতন হলে তিনি ২০ এপ্রিল ভারতে যান। সেখানে প্রশিক্ষণ নিয়ে ৮ নম্বর সেক্টরের বানপুর সাবসেক্টরে যুদ্ধ করেন।

মুক্তিযুদ্ধে ভূমিকা 
১৯৭১ সালের ২৫ সেপ্টেম্বর চুয়াডাঙ্গা জেলার আলমডাঙ্গা উপজেলার অন্তর্গত কয়রাডাঙ্গায় নজরুল ইসলামসহ একদল মুক্তিযোদ্ধা সেপ্টেম্বর মাসের মাঝামাঝি ভারত থেকে আলমডাঙ্গায় এসেছিলেন গেরিলা অপারেশনে। তারা বেশ কয়েকটি গেরিলা অপারেশন করেন। সেদিন নজরুল ইসলাম এসেছিলেন নিজ গ্রামে। কিন্তু তার আসার খবর পাকিস্তান সেনাবাহিনীর স্থানীয় দোসররা জেনে যায়। তারা গোপনে দ্রুত খবর পৌঁছে দেয় সেখানে টহলে থাকা পাকিস্তানি সেনাদের। খবর পেয়ে পাকিস্তানি সেনাদের টহল দল সহযোগী রাজাকারদের সঙ্গে নিয়ে কয়রাডাঙ্গায় চলে আসে। নজরুল ইসলাম খবর পেয়ে প্রথমে পালানোর চেষ্টা করেন। পাকিস্তানি সেনা ও রাজাকাররা গোটা এলাকা ঘেরাও করে এগিয়ে আসছিলো। তখন তিনি লড়াই করার সিদ্ধান্ত নেন কিন্তু তাতেও তিনি ব্যর্থ হন। তার কাছে ছিল হালকা অস্ত্র। সেই অস্ত্র দিয়ে কয়েকটি গুলি করামাত্র পাকিস্তানি সেনারা ঝাঁকে ঝাঁকে গুলি শুরু করে। তিনি আহত হয়ে মাটিতে পড়ে যান। এরপর পাকিস্তানি সেনারা তাকে আটক করে।
পাকিস্তানি সেনারা নজরুল ইসলামের ওপর অকথ্য নির্যাতন চালায়। জানার চেষ্টা করে তার সহযোদ্ধাদের নাম ও অবস্থান। শত নির্যাতনেও তা তিনি প্রকাশ করেননি। পরে পাকিস্তানি সেনারা গুলি করে তাকে হত্যা করে।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
১৯৭১-এ শহীদ মুক্তিযোদ্ধা
বাংলাদেশের স্বাধীনতা যুদ্ধে জড়িত ব্যক্তি
চুয়াডাঙ্গা জেলার ব্যক্তি
সুরেন্দ্রনাথ কুশারী

সুরেন্দ্রনাথ কুশারী (? - ৭ মে, ১৯১৭) একজন বাঙালি বিপ্লবী ও ভারতের স্বাধীনতা আন্দোলনের শহীদ।

প্রারম্ভিক জীবন 
সুরেন্দ্রনাথ কুশারী ব্রিটিশ ভারতের খুলনা জেলার সাতবেড়িয়ায় জন্মগ্রহ করেন। পিতার নাম রামলাল কুশারী। তিনি ১৯১৩ সালে দৌলতপুর কলেজে পড়ার সময় বিপ্লবী ভূপেন্দ্র কুমার দত্তর সংস্পর্শে আসেন ও যুগান্তর বিপ্লবী দলে যোগদান করেন। দলের কাজ করার উদ্দেশ্য কলকাতায় আসেন এবং রিপন কলেজে (অধুনা সুরেন্দ্রনাথ কলেজ) বি.এ তে ভর্তি হন।

বিপ্লবী কর্মকাণ্ড 
১৯১৭ সালের ৭ মে কলকাতার আর্মেনিয়ান স্ট্রীটের এক গয়নার দোকানে সশস্ত্র রাজনৈতিক ডাকাতিতে অংশ নিলে দোকানের মালিকপক্ষের সাথে গুলি বিনিময়ে গুরুতরভাবে আহত হন। বিপ্লবীরা প্রায় সাড়ে পাঁচ হাজার টাকা মূল্যের গহনা লুঠ করেন। তারা আহত সুরেন্দ্রনাথকে মোটরে করে নিমতলা গঙ্গার ঘাটে নিয়ে আসেন ও নৌকাযোগে ওপারে যান। কিন্তু আহত সুরেন্দ্রনাথকে সংগে নিয়ে যেতে হলে বাকিরা ধরা পড়বেন এই আশঙ্কায় স্বয়ং তিনিই বাকি দুই বিপ্লবী ভূপেন্দ্র কুমার দত্ত ও কুন্তল চক্রবর্তীকে দৃঢ়ভাবে অনুরোধ করেন তাকে গুলি করে হত্যা করতে। বাধ্য হয়ে তারা এই বিপ্লবী সাথীকে হত্যা করে আত্মগোপন করেন।

তথ্যসূত্র 

১৯১৭-এ মৃত্যু
ভারতের স্বাধীনতা আন্দোলন
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
খুলনা জেলার ব্যক্তি
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
বিজলি নদী

বিজলি নদী বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজলি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৩।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কসবা উপজেলা
আখাউড়া উপজেলা
বুড়ি নদী

বুড়ি নদী বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৪।

উৎপত্তি ও প্রবাহ
বুড়ি নদীর উৎস হল গোমতী নদী। গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চল থেকে উৎপন্ন হয়ে কুমিল্লা আদর্শ সদর উপজেলা দিয়ে বাংলাদেশে প্রবেশ করেছে।  

মুরাদনগর উপজেলার নবীপুর পূর্ব ইউনিয়নের গুঞ্জর গ্রামের কাছে গোমতী নদী হতে উৎপন্ন হয়ে উত্তর-পূর্ব দিক বরাবর প্রবাহিত হয় মাধবপুর ইউনিয়ন পর্যন্ত। তারপর উত্তর-পশ্চিম দিক বরাবর প্রবাহ হয়ে নবীনগর উপজেলার নারায়ণপুর গ্রামের নিকট এসে তিতাস নদীতে পতিত হয়েছে।

নামকরণ
এক সময় বুড়ি নদীর বুক চিরে বহু পণ্যবাহী নৌকা আসা যাওয়া করত। জনশ্রুতি রয়েছে যে কোন এক পূর্ণিমার রাতে এই নদীতে পালতোলা নৌকার মাঝি টলটলে পানিতে চাদের বুড়ির ছবি দেখতে পায় এবং পরদিন অনেক চড়া দামে তাদের পণ্যসামগ্রী হাটে বিক্রি হয়। চাদের বুড়ির দর্শন তাদের ভাগ্যের পরিবর্তন ঘটাতে সহায়ক হয় বলে সেই থেকে নদীর নাম হয় বুড়িনদী।

উপনদী এবং শাখানদী
বুড়ি নদীর উপনদী হল সালদা নদী। আর শাখানদী হলো আর্সি-নালিয়া নদী

বর্তমান অবস্থান
বুড়ি তীব্র স্রোত সম্পন্ন একটি নদী ছিল। বর্ষাকালীন সময়ে নদীটি কানায় কানায় পূর্ণ থাকত। একসময় বুড়ি নদীতে চলতো জাহাজ ও সওদাগরদের বড় বড় নৌকা।

বর্তমানে বর্ষা মৌসুম ছাড়া নদীটি অদৃশ্যপ্রায়। নদীটির কিছু অংশ খাল, ডোবা, বসতভিটা ও কৃষি জমিতে পরিণত হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

 বুড়িনদীর আদি ইতি, এস এম শাহনূর

কুমিল্লা জেলার নদী
ব্রাহ্মণবাড়িয়া জেলার নদী
মুরাদনগর উপজেলা
কসবা উপজেলা
নবীনগর উপজেলা
১% নিয়ম (ইন্টারনেট সংস্কৃতি)

ইন্টারনেট দুনিয়াতে, মৌলিকধারণা হিসেবে ১ শতাংশের শাসন বা ১% নীতি বলতে ইন্টারনেটের বিষয়বস্তু মাত্র ১ শতাংশ মানুষ তৈরি করেন বলে ধারণা করা হয়। এছাড়াও ৯ শতাংশ অংশগ্রহণকারী এবং বাকি ৯০ ভাগ সাধারণ ব্যবহারকারী হিসেবে ধরা হয়। এই সমীকরণকে মাঝেমধ্যে ৯০-৯-১ কিংবা ৮৯:১০:১ হিসেবে প্রকাশ করা হয়। এই সমীকরণকে প্যারেটো নীতির সঙ্গেও তুলনা কায়। ৮০/২০ রুল'টি প্যারেটো নীতি নামে পরিচিত।

এর মূল কারণ হিসেবে লক্ষ্য করা যাচ্ছে যে বিভিন্ন অনলাইন ভিত্তিক প্লাটফর্মে কপিরাইট আইনের তোয়াক্কা না করা।

International Copyright Law অনুযায়ী কপিরাইট আইন এর আওতায় একজন নির্মাতা দু'ধরণের অধিকার রাখেন।  যথাঃ -

১। ইকোনমিক রাইটস (অর্থনৈতিক অধিকার)

২। মোরাল রাইটস (আদর্শগত অধিকার)

তথ্যসূত্র

১https://www.rightsdirect.com/international-copyright-basics/

ইন্টারনেট সংস্কৃতি
পরিসাংখ্যিক মূলনীতি
ইন্টারনেট পরিভাষা
ওয়েব ২.০
ভুলুয়া নদী

ভুলুয়া নদী বাংলাদেশের দক্ষিণ-পূর্বাঞ্চলের নোয়াখালী ও লক্ষ্মীপুর জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভুলুয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৫।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

লক্ষ্মীপুর জেলার নদী
নোয়াখালী জেলার নদী
লক্ষ্মীপুর সদর জেলার নদী
নোয়াখালী সদর উপজেলা
লহর নদী

লৌহর নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লহর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৯।

নদীটির উৎপত্তি ভারতের ত্রিপুরা রাজ্যে।এটি ব্রাহ্মনবাড়িয়া জেলার বিজয়নগর উপজেলার পাহাড়পুর ইউনিয়ন দিয়ে বাংলাদেশে প্রবেশ করেছে।তারপর এটি তিতাস নদীতে পতিত হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 আন্তঃসীমান্ত নদী

তথ্যসূত্র

ব্রাহ্মণবাড়িয়া জেলার নদী
হবিগঞ্জ জেলার নদী
সরাইল উপজেলা
বলভদ্র নদী

বলভদ্র নদী বা লংগন নদী বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বলভদ্র নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ফান্দাউকের দর্শনীয় স্থান
ব্রাহ্মণবাড়িয়া জেলার নদী
হবিগঞ্জ জেলার নদী
মাধবপুর উপজেলা
লাখাই উপজেলা
নাসিরনগর উপজেলা
গৃহপালিত কুকুরের জাতের তালিকা

শত শত বছর ধরে কুকুরদের বাছাইকৃত বংশবৃদ্ধিকরণ করা হয়ে আসছে। কুকুরদের একই বংশধারা অথবা অন্য জাতের সংমিশ্রণে ভিন্ন বা মিশ্র জাতের কুকুরের বংশবৃদ্ধি করা হয়। এটি একটি চলমান প্রক্রিয়া এবং এর ফলে গ্রেট ড্যান হতে চিহুয়াহিয়া পর্যন্ত; ব্যাপক আকারের জাতের ভিন্নতা এবং বৈশিষ্ট্য দেখা যায়।." নিম্নের তালিকায় বিভিন্ন জাতের কুকুরের নাম ও ক্ষেত্র দেয়া হলো।

কুকুরকে কয়েকটি ভাগে ভাগ করা হয় যেমন:
 সঙ্গী কুকুর
 প্রহরী কুকুর
 শিকারি কুকুর
 জড়ো করবার কুকুর
 কর্মী কুকুর
এসকল ছাড়াও কুকুরের আরো বিভিন্ন ধরন রয়েছে যেমন খেলার জন্য।

বিভিন্ন আন্তর্জাতিক ও জাতীয় সংস্থা কুকুরদের কয়েকটি বিষয়শ্রেণীতে বিভক্ত করেছে যা নিম্নে তালিকায় কুকুরদের নাম ও চিত্রের সাথে একই লাইনে উল্লেখ করা হয়েছে। তবে বিভিন্ন কুকুর তালিয়াভুক্ত না হওয়াতে তাদে

র কথা "উল্লেখ নেই" 
হিসেবে চিহ্নিত করা হয়েছে।

কুকুরদের নিয়ে কাজ করা এসকল প্রতিষ্ঠাগুলো হচ্ছে -
 ফেডারেশন সাইনোলজিক ইন্টারন্যাশনাল
 আমেরিকান কেনেল ক্লাব 
 আস্ট্রেলিয়ান জাতীয় কেনেল কাউন্সিল 
 কানাডিয়ান কেনেল ক্লাব 
 কেনেল ক্লাব 
 নিউজিল্যান্ড কেনেল ক্লাব 
 যুক্ত কেনেল ক্লাব

কুকুরের জাতের তালিকা

আরও দেখুন 
 পুলিশ বাহিনীতে ব্যবহৃত কুকুরের জাতের তালিকা
 বিলুপ্ত কুকুরের জাতের তালিকা
 গৃহপালিত প্রাণীদের জাতের তালিকা

তথ্যসূত্র

আরো পড়ুন 
 
 
 
 
 
 

স্তন্যপায়ী প্রাণী
প্রাণী
কুকুর
গৃহপালিত
বিলুপ্ত প্রাণীর জাত সমূহ
কুকুরের জাত
জাত
দেশি অজগর

দেশি অজগর বা ময়াল সাপ বা ভারতীয় অজগর হলো  পাইথনিডির একটি দীর্ঘ এবং বিষহীন প্রজাতির সাপ। এটি দক্ষিণ এশিয়ার ও দক্ষিণপূর্ব এশিয়ার ক্রান্তীয় ও উপক্রান্তীয় অঞ্চলে পাওয়া যায়। এর বৈজ্ঞানিক নাম পাইথন মলারাস (Python molurus)। এর অন্যান্য নাম কালো লেজী অজগর, " ইন্ডিয়ান রক পাইথন " এবং " এশিয়ান রক পাইথন "। এটি বর্মী অজগরের চেয়ে হালকা রঙের হয়ে থাকে এবং এর দৈর্ঘ্য প্রায় ৩ মিটারের (৯.৮ ফুট) মতো হয়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

প্রাপ্তিস্থান 

এই উপপ্রজাতিটি প্রধানত ভারত, দক্ষিণ নেপাল, পাকিস্তান, শ্রীলঙ্কা, ভুটান ও বাংলাদেশে পাওয়া যায়। এর আরেক উপপ্রজাতি মায়ানমারে দেখা যায়।

চিত্রসমূহ

তথ্যসূত্র 

দক্ষিণ এশিয়ার প্রাণিকুল
এশিয়ার সরীসৃপ
বাংলাদেশের সরীসৃপ
ভারতের সরীসৃপ
শ্রীলঙ্কার সরীসৃপ
১৭৫৮-এ বর্ণিত সরীসৃপ
দক্ষিণ-পূর্ব এশিয়ার সরীসৃপ
নেপালের সরীসৃপ
পাকিস্তানের সরীসৃপ
ভুটানের সরীসৃপ
মিয়ানমারের সরীসৃপ
কার্ল লিনিয়াস কর্তৃক নামকরণকৃত ট্যাক্সা
আলেকজান্দ্রা কল্লোনতাই

আলেকজান্দ্রা কল্লোনতাই(৩১ মার্চ, ১৮৭২ - ৯ মার্চ ১৯৫২) একজন রুশ কমিউনিস্ট বিপ্লবী ছিলেন। তিনি প্রথম মেনশেভিকের সদস্যা হিসাবে রাজনীতিতে যোগ দেন। তারপরে ১৯১৪ সালে বলশেভিকের সদস্য হন। কল্লোনতাইকে ১৯২৩ সালে সোভিয়েত রাষ্ট্রদূত হিসাবে নিয়োগ দেওয়া হয়।

জন্ম ও পরিবার 
আলেকজান্দ্রা কল্লোনতাই ৩১ মার্চ, ১৮৭২ সালে সেইন্ট পিটার্সবার্গে জন্ম গ্রহণ করেন। তার পিতার নাম জেনারেন মিখাইল আলেক্সিভিস দমনতভিসি। তার পিতা ইউক্রেয়িন কসাক বংশের উত্তরাধিকার ছিলেন যাঁদের ১৩ শতক পর্যন্ত ইতিহাস পাওয়া যায়। তিনি ১৮৭৭-৭৮ পর্যন্ত রুশ-তুর্কি যুদ্ধে অশ্বারোহী অফিসার হিসেবে দায়িত্ব পালন করেন এবং ১৮৭৯ সালে যুদ্ধের পর বুলগেরিয়ার রাশিয়ান প্রশাসন একজন উপদেষ্টা হিসেবে। তিনি উদার রাজনৈতিক মতামত প্রকাশ করতেন এবং যুক্তরাজ্য এর মতো একটি সাংবিধানিক রাজতন্ত্রের পক্ষপাতীছিলেন। তার মায়ের নাম আলেকজান্দ্রা আন্দ্রভান মাসালিনা মরাভিন্সকায়া।

বিপ্লবী কর্মকাণ্ড 
যখন কল্লোনতাই প্রাথমিকভাবে কৃষক কমিউন উপর ভিত্তি করে সমাজের একটি পুনর্গঠনের জনপ্রিয়বাদী ধারণা গ্রহণ করেছিলেন, ১৯শতকের শেষ দশকে এই ধরনের তত্ত্বের কার্যকর সমর্থনকারীরা সংখ্যায় অল্প ছিলেন। সে সময় মার্কসবাদ, কারখানা শ্রমিকদের জ্ঞানদান উপর তার জোর দিয়ে ক্ষমতার বিপ্লবী দখল করার এবং আধুনিক শিল্প সমাজের নির্মাণ কথা বলে কল্লোনতাই সে সময় এই চিন্তার মধ্যে দোলাচলে ছিলেন। সে সময় তার বোনের সাথে একটি লাইব্রেরীতে শহরের শ্রমিক দের রাজনৈতিক মৌলিক বিশেষে পড়াতে গিয়ে মার্ক্সবাদী ধারণা স্বছ হয়।

১৯১৭ সালে তিনি নরওয়ে থেকে রাশিয়ায় ফিরে আসেন, জারের পদত্যাগের খবর শুনে।

রাজনৈতিক কর্মজীবন 
১৯০৩ সালে রাশিয়ান সোশ্যাল ডেমোক্রেটিক লেবার পার্টির ভেতরে জুলিয়াস মারতভের অধীনে মেনশেভিক এবং ভ্লাদিমির লেনিন অধীনে বলশেভিকদের মধ্যে বিভক্তর সময় সময়ে কল্লোনতাই কোন অংশেই যোগদান করেন নি। অক্টোবরে বলশেভিক বিপ্লবের পর ১৯১৭ সালে তিনি আবার রাজনৈতিক কর্মজীবন শুরু করেন। তিনি সমাজকল্যাণমূলক কাজ করতে থাকেন। তার সময়ের অন্য মার্কসবাদীদের মত তিনিও নারীদের সমতা বিষয়ে একজন সেরা নেত্রী, যিনি উদার নারীবাদ মতাদর্শের বিরোধিতা করেছিলেন। উদার নারীবাদ মতাদর্শকে তিনি বুর্জোয়া মতাদর্শ হিসেবে দেখেছিলেন, যদিও পরবর্তীকালের নারীবাদীরা সেটিকে উত্তরাধিকার দাবি করেছেন।

কল্লোনতাই এর রাজনৈতিক প্রভাব কম থাকায় ১৯২০ সালে কূটনৈতিক পদে পার্টির নিযুক্ত করে। তিনি ইউএসএসআর নারী রাজনীতিতে নেতৃস্থানীয় ভূমিকা পালন করেন।

মৃত্যু 
আলেকজান্দ্রা কল্লোনতাই ৯ মার্চ ১৯৫২ সালে ৭৯ বছর বয়সে মারা যান।

বহিঃসংযোগ 
 Alexandra Kollontai Internet Archive at মার্কসবাদী অন্তর্জাল সংরক্ষাণাগার.
 Christine Thomas, "For socialism and women's liberation,"( 2009-10-25) Socialism Today, March 2003.
 Helen Ward, "Alexandra Kollontai,"  PermanentRevolution.net
 Gabrille Tousignant, "St-Petersbourg workers of the textile industry," Kollontai.net

তথ্যসূত্র 

১৮৭২-এ জন্ম
১৯৫২-এ মৃত্যু
রুশ লেখক
রাষ্ট্রদূত
মার্কসবাদী নারীবাদী
মার্ক্সবাদী তাত্ত্বিক
মার্ক্সবাদী লেখক
পুরনো বলশেভিক
সোভিয়েত ইউনিয়নের কমিউনিস্ট পার্টির সদস্য
সাম্যবাদী লেখিকা
নারী বিপ্লবী
রুশ সমাজ গণতান্ত্রিক শ্রমিক দলের সদস্য
সোভিয়েত রাজনীতিবিদ
নারী রাষ্ট্রদূত
নারী মার্ক্সবাদী
দুর্গাপুর রেলওয়ে স্টেশন

দুর্গাপুর রেল স্টেশন হল দুর্গাপুর মহানগরীর  প্রধান রেল স্টেশন। এটি বর্ধমান-আসানসোল রেলপথে অবস্থিত। এটি বর্তমানে ভারতের একটি আদর্শ বা মডেল স্টেশন হিসাবে ঘোষিত হয়। এই স্টেশন পশ্চিমবঙ্গের পশ্চিম বর্ধমান জেলায় অবস্থিত। এই স্টেশন দুর্গাপুর শহর ও পার্শবর্তী শিল্প এলাকার রেল পরিসেবা প্রদান করে।

দুর্গাপুর এবং হাওড়া দূরত্ব ১৭১ কিলোমিটার  (মেইন লাইন হয়ে) বা ১৫৪ কিমি (কর্ড লাইন হয়ে)। এর মধ্যবর্তী পুরো বেল্ট এবং ধানবাদ অবধি ও তার পরের এলাকা শিল্পাঞ্চলের জন্য বিখ্যাত।

ইতিহাস
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।

তথ্যসূত্র

বহিঃসংযোগ

পশ্চিম বর্ধমান জেলার রেলওয়ে স্টেশন
আসানসোল রেলওয়ে বিভাগ
১৮৫৫-এ ভারতে চালু রেলওয়ে স্টেশন
দুর্গাপুরের ভবন ও স্থাপনা, পশ্চিমবঙ্গ
ইরা সিঙ্ঘল

ইরা সিঙ্ঘল - ২০১৫ ব্যাচের AGMUT (অরুণাচল প্রদেশ, গোয়া, মিজোরাম, ইউনিয়ন টেরিটরিস) ক্যাডার, ভারতীয় প্রশাসনিক সেবা অফিসার। ২০১৪ সালে ইউ. পি. এস. সি. সিভিল সার্ভিস পরীক্ষায় ইরা সর্বাধিক নম্বর প্রাপ্ত ব্যক্তি। সিঙ্ঘল সিভিল সার্ভিস পরীক্ষায় চতুর্থ প্রচেষ্টায় শীর্ষস্থান লাভ করেন। তিনি প্রথম শারীরিকভাবে প্রতিবন্ধী নারী যিনি সিভিল সার্ভিস পরীক্ষার সাধারণ বিভাগেে শীর্ষস্থান লাভ করেন।

প্রাথমিক জীবন এবং শিক্ষা 
ইরা সিঙ্ঘল জন্মগ্রহণ করেন মীরাটে । তাঁঁর পিতা ও মাতা রাজেন্দ্র সিঙ্ঘল এবং অনিতা সিঙ্ঘল। তাঁঁর বাবা পেশায় একজন ইঞ্জিনিয়ার এবং মা বীমা উপদেষ্টা। তিনি মীরাটের সোফিয়া বালিকা বিদ্যালয়ের এবং দিল্লির লরেটো কনভেন্ট স্কুলে, শীর্ষ স্থানীয়া ছিলেন। ইরা স্কলায়োসিস নামক একটি মেরুদণ্ড-সম্পর্কিত ব্যাধিতে ভুগছেন, যাতে তার বাহু আন্দোলন বিঘ্নিত হতে থাকে। তিনি আর্মি পাবলিক স্কুল , ধৌলাকুয়ান থেকে বিদ্যালয়ের পাঠ শেষ করে নেতাজি সুভাষ ইনস্টিটিউট অফ টেকনোলজি থেকে কম্পিউটার ইঞ্জিনিয়ারিং পড়েন এবং ফ্যাকাল্টি অফ ম্যানেজমেন্ট স্টাডিজ, দিল্লি থেকে মার্কেটিং ও ফিন্যান্সে দ্বৈত এমবিএ প্রাপ্ত করেন।

কর্মজীবন 
২০১০ সালে সিভিল সার্ভিস পরীক্ষায় পাশ করেও, কর্তৃপক্ষ স্কলায়োসিস বা মেরুদণ্ডেের বক্রতা জনিত অসুখের কারণে হাতের দ্বারা টানা,ঠেলা ও টেনে তোলার অক্ষমতার জন্য তাকে প্রাপ্য পদ দিতে অস্বীকার করেন।  ২০১২ সালে, তিনি কেন্দ্রীয় প্রশাসনিক ট্রাইব্যুনালেের (ক্যাট) বিরুদ্ধে একটি মামলা দায়ের করেন। মামলাটিতে চার বছর পর জেতেন এবং ইন্ডিয়ান রেভিনিউ সার্ভিসে (সি ও ইসি) সহকারী কমিশনারের পদ প্রাপ্ত হন।  সিঙ্ঘল সিভিল সার্ভিস পরীক্ষা ২০১০, ২০১১, ২০১৩ এবং ২০১৪ সালে দেন, প্রথম তিনটি প্রচেষ্টায় তিনি ইন্ডিয়ান রেভিনিউ সার্ভিসে চাকরি পান, কিন্তু ২০১৪ সালে তিনি ভারতীয় প্রশাসনিক সেবায় চাকরি পান।

 এমবিএ পাশ করার  পরে  ২০১০ সালে সিভিল সার্ভিস পরীক্ষায় বসার আগে তিনি ক্যাডবেরী ইন্ডিয়াতে একজন প্রকৌশলী হিসাবে কাজ করেন এবং কোকা কোলা কোম্পানিতে  মার্কেটিং ইন্টার্ন  হিসাবে কাজ করেন, এছাড়াও এক বছর স্প্যানিশ ভাষা শেখেন। জুন, ২০১৬ থেকে তিনি  দিল্লী সরকারের সহকারী কালেক্টর (প্রশিক্ষণার্থী)পদে যোগ দেন।

তথ্যসূত্র 

জীবিত ব্যক্তি
ভারতীয় বেসামরিক কর্মচারী
ভারতীয় নারী সক্রিয়কর্মী
উত্তরপ্রদেশের নারী
১৯৮৩-এ জন্ম
দিল্লি বিশ্ববিদ্যালয়ের প্রাক্তন শিক্ষার্থী
বিশ্ব মুসলিমাহ

বিশ্ব মুসলিমাহ, মিস ওয়ার্ল্ড মুসলিমাহ নামেও পরিচিত, একটি বার্ষিক আন্তর্জাতিক সৌন্দর্য প্রতিযোগিতা এবং তরুণ মুসলিম নারী  পুরস্কৃত করার ইভেন্ট যারা  জন্য যারা বিচার করার জন্য দেখানো হয়েছে, একনিষ্ঠতা, মর্যাদা, ইসলামীক মূল্যবোধের এবং সমষ্টিগত উন্নয়নের প্রতি সচেতনতা বিচার করা হয়। ইভেন্টটি ওয়ার্ল্ড মুসলিমাহ ফাউন্ডেশন (WMF) এর নিয়ন্ত্রণে একটি আন্তর্জাতিক দাতব্য ইভেন্ট হিসাবে পরচালিত হয়। এর উদ্দেশ্য খাদ্য সংকট, যুদ্ধ, সংঘর্ষ ও প্রাকৃতিক দুর্যোগে ক্ষতিগ্রস্ত মুসলিম নারীদের সহায়তা করা। বিশ্ব মুসলিমাহ ২০১১ সালের ১লা অগাস্ট  প্রথমবারের মতো অনলাইনে অনুষ্ঠিত হয় এবং একই বছরের ১৩ই সেপ্টেম্বর গ্র্যান্ড ফাইনাল অনুষ্ঠিত হয়।
প্রতিযোগিতার মানদণ্ড মিস ওয়ার্ল্ড প্রতিযোগিতার স্বাভাবিক মানদণ্ড থেকে কিছুটা ভিন্ন। প্রতিযোগীকে ধর্মীয় ভক্তি ও অনুশাসন প্রদর্শন এবং মুসলিম জীবনধারার প্রতি আত্মিকতার মাধ্যমে ইতিবাচক আদর্শ পথিকৃৎ হয়ে উঠার প্রয়োজন পড়ে।
প্রতিযোগিতাটিতে সৌন্দর্য বাচন ভঙ্গি, বুদ্ধিমত্তা ও জীবনাচরণে ধর্মের প্রভাব ইত্যাদি বিবেচিত হয়। এমনকি প্রতিযোগীর তাহাজ্জুতের নামাজও বিবেচিত হয়।

সুন্দরী প্রতিযোগিতা 
২০১১ সালে প্রথমবারের মতো প্রতিযোগিতাটি অনুষ্ঠিত হয় এবং তখন এটি শুধুমাত্র ইন্দোনেশিয়ানদের জন্যে উন্মুক্ত ছিল। কিন্তু পরে এটা আন্তর্জাতিকভাবে উন্মুক্ত করে দেওয়া হয়।মুসলিম নির্বাচন পরিষদের সামনে প্রবেশের আগে বিশ্বের ২০ জন চূড়ান্ত প্রতিযোগীকে ইন্দোনেশিয়ার  জাকার্তা আসতে হয়। জাকার্তায় একটি কর্মশালায় অংশগ্রহণ করে যা মূলত দুইটি পৃথক বিষয়/ভাবধারায় বিভক্ত।
 সোলেহ (Sholeha ইন্দোনেশিয়ান ভাষায় ধার্মিক), এবং স্মার্ট: অংশগ্রহণকারীদের কুরআন মুখস্থ, মানবিক বুদ্ধিমত্তা, ইসলামের প্রতিকূলতায় তার অবস্থান, নারী ও তাদের ভবিষ্যৎ উন্নয়ন এবং ইসলামী মূল্যবোধে উৎকৃষ্ট স্ত্রী ও মা হিসাবে প্রতিষ্ঠাসহ ধর্মীয় আত্মিক বিষয়সমূহে গুরুত্ব দেওয়া হয়।
 সুস্বাস্থ্য, সম্পদ এবং সৌন্দর্য: অংশগ্রহণকারীদের জানান হয়, ফ্যাশন ফটোগ্রাফি সম্বন্ধে, আনন্দের সাথে হাঁটা, জনসম্মুখে বক্তব্য দান, উপস্থাপনার দক্ষতা, সৌন্দর্য, রুচিশীলতা, শৈলী, এবং মঞ্চে পরিবেশনা।
কর্মশালায় অবস্থানরত সময়ে চূড়ান্ত প্রতিযোগীদের, কুরআন পাঠ করণ সহ বাধ্যতামূলক প্রার্থনা এবং ইসলামের উপর আরও জ্ঞান অর্জন চর্চা দৈনন্দিন কার্যক্রম হিসাবে থাকে। কিছু ক্ষেত্রে ইভেন্টের বাইরে আরও বেশিও থাকে, যেহেতু চূড়ান্ত প্রতিযোগীরা আদর্শ মুসলিমাহ এর দৃষ্টান্তমূলক মডেল হিসাবে পরিচিতি পায়।

ওয়ার্ল্ড মুসলিমাহ ফাউন্ডেশন 
এই প্রতিযোগিতাটি ২০১১ সাল হতে মুসলিম নারী সংগঠন ওয়ার্ল্ড মুসলিমাহ ফাউন্ডেশন (WMF) দ্বারা সংগঠিত হয়।

বিজয়ী বিভাগ 
প্রতিযোগিতায় নিম্নলিখিত বিভাগসমূহে বিজয়ী ঘোষণা করা হয়ঃ
 বিজয়ী মিস ওয়ার্ল্ড মুসলিমাহ 
 ১ম রানার-আপ, ওয়ার্ল্ড মুসলিমাহ
 ২য় রানার-আপ, ওয়ার্ল্ড মুসলিমাহ
 সেরা আল কোরআন তেলাওয়াত
 সবচেয়ে প্রতিভাবান মুসলিমাহ
 বিশ্বের নেটিজেন মুসলিমাহ
 সবচেয়ে প্রিয় ওয়ার্ল্ড মুসলিমাহ (অনলাইন ভোট)
 সবচেয়ে উদ্দীপক ভিডিও প্রোফাইল (অনলাইন ভোট)

বিজয়ী তালিকা

আরও দেখুন 
 সৌন্দর্য প্রতিযোগিতার তালিকা

তথ্যসূত্র

বহিঃসংযোগ
World Muslimah Foundation Official Facebook Page

ইসলাম ও নারী
প্রতিযোগিতা
সুন্দরী প্রতিযোগিতা
ইন্দোনেশীয় সুন্দরী প্রতিযোগিতা
ইন্দোনেশিয়ার নারী সংগঠন
২০১১-এ প্রতিষ্ঠিত পুনরাবৃত্ত ঘটনা
মহাদেশীয় সুন্দরী প্রতিযোগিতা
আন্তর্জাতিক সুন্দরী প্রতিযোগিতা
বিষ্ণু রামকৃষ্ণ কারকারে

বিষ্ণু রামকৃষ্ণ কারকারে( জন্ম : ১৯১০ - মৃত্যু : ১৯৭৪) হিন্দু সাধারণ পরিষদের একটি নিবেদিত কর্মী।  এই ব্যক্তিকে মহাত্মা গান্ধী-হত্যা মামলায় যাবজ্জীবন কারাদণ্ড প্রদান করা হয়। তাকে ২০ জানুয়ারি ১৯৪৮ এ হত্যার চেষ্টা হয়।

আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভুক্ত ছিল, পূর্বের কৌশল অনুযায়ী তাকে কেবল বোমা মেরে জনসভায় আতঙ্ক সৃষ্টি করার কাজ দেওয়া হয়েছিল। শেষ কাজ অন্য লোকের দায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা করা উচিত ছিল?

তথ্যসূত্র 

 মনোহর Malgaonkar, Men Who Killed Gandhi, মাদ্রাজ, ম্যাকমিলান, ভারত (1978) আইএসবিএন 0-333-18228-6
 Gopal godse গান্ধী হত্যা কেন? সূর্যহাদি প্রকাশন, নতুন রাস্তা, দিল্লি ১১০০০৬ ভারত

বহিঃসংযোগ 
 আগেও তাকে হত্যা করার চেষ্টা চলেছিল 

১৯১০-এ জন্ম
১৯৭৪-এ মৃত্যু
ভারতীয় ব্যক্তি
যাবজ্জীবন কারাদণ্ডে দণ্ডিত ভারতীয় বন্দি
খুনের দায়ে দোষী সাব্যস্ত ভারতীয়
ভারত কর্তৃক খুনের দায়ে দোষী সাব্যস্ত ব্যক্তি